****

**OBČINA KIDRIČEVO**

OBČINSKI SVET

Kopališka ul. 14

2325 Kidričevo

Številka: 032-1/2014

Odgovori na podana vprašanja in pobude članov občinskega sveta, na 27. redni seji občinskega sveta, ki je bila dne, 17.5.2018

**Gospod Slavko Krajnc** je predlagal, da bi v bodoče, ko se bo planirala čistilna akcija, le ta uskladila z morebitnimi drugimi dogodki. Letos je bila ta planirana na isti dan, kot je bilo praznovanje Osnovne šole Kidričevo in je zaradi tega bila udeležba nizka.

**Odgovor: V prihodnje bomo naredili več na koordinaciji posameznih inštitucij.**

Drugo, ali je občina pristopila k podpisu pogodbe obrambe proti toči.

**Odgovor: Občina vsako leto sodeluje v sistemu obrambe proti toči.**

Tretje, glede na to, da smo se že pogovarjali p novi celostno podobo plakatnih mest ob dejstvu, da se približujejo volitve ga zanima, ali je celostna pogodba narejena in kako je z realizacijo novih plakatnih mest.

**Odgovor: Nova plakatna mesta so že bila nameščena v Pleterjah in Jablanah.**

Četrtič, predlagal je, da se pristopi h košnji trave ob cestah.

**Odgovor: Košnja je bila v skladu s terminskih planom opravljena. Zaradi velikosti občine se v roku 10 dni pokosi celotno območje.**

**Gospod Branko Valentan**: je vprašal ali je bila občina obveščena s strani Ministrstva za obrambo, da se bo ponovno pričelo s streljanjem na strelišču v Apačah.

**Odgovor: Obvestila občina ni prejela.**

Drugo Predlagal je, da Ministrstvo za obrambo sofinanciranja preplastitev ceste v Apačah, saj jo tudi souporablja.

**Odgovor: Žal vojska ne razpolaga s sredstvi za sofinanciranje infrastrukture.**

**Gospod Danilo Lendero** je opozoril, da se je začel okoli kanalizacijskih jaškov odpirat asfalt.

**Odgovor: Bil je opravljen terenski ogled in problematični jaški bodo sanirani.**

**Gospa Anja Rajher** je podala pobudo, da bi se podhod v Kidričevem uredi tako, da bi se odstranili grafiti. Prav tako je z grafiti pobarvana fasada športne dvorane. Pregledajo pa se naj tudi drugi javni objekti, in se grafiti odstranijo.

**Odgovor: Grafiti bodo odstranjeni.**

**Gospod Srečko Lah** je vprašal, ali je občinska uprava poslala pripombo glede namene zapiranja pogodbene pošte v Cirkovcah in ali je prejela kakšen odgovor. Bliža se namreč 1.6., ko bi naj pogodbeno pošto v Cirkovcah ukinili.

**Odgovor: Občina je v skladu s sprejetim sklepom občinskega sveta podala negativno mnenje, ki ne zadrži zapiranja pošte. S 1.8. se uvaja t.i. pismonoška pošta.**

Drugo, zanima ga tudi glede sanacije muzeja v Starošincah.

**Odgovor: Pridobili smo predračun za sanacijo v višini 27.328 EUR, kar presega razpoložljiva sredstva.**

**Gospod Milan Strmšek** že na nekaj sejah je povedal, da je v Šikolah na zemljišču KZ Sloga odprtina in prosi, da se to asfaltira.

**Odgovor: Sanacija bo v kratkem opravljena.**

**Gospod Slavko Krajnc** je predlagal, da se od Mercatorja do Taluma uredi kolesarska pot, s talnimi označbami in prometno signalizacijo.

**Odgovor: Občina se skupaj z ostalimi občinami v Sp. Podravju pripravlja na razpis za izbiro projektanta, ki bo predpisal ukrepe na celotni trasi Ptuj-Hajdina-Kidričevo-Majšperk. V naslednjem letu bomo lahko generalno pristopili k urejanju kolesarskih poti.**

Občinska uprava