****

**OBČINA KIDRIČEVO**

OBČINSKI SVET

Kopališka ul. 14

2325 Kidričevo

Številka: 032-1/2014

**Z A P I S N I K**

27. redne seje občinskega sveta občine Kidričevo, ki je bila dne 17.5.2018 ob 17. uri v sejni sobi občine Kidričevo

**Prisotni:** župan; Anton Leskovar; občinski svet; Nuša Ferenčič, Milan Fideršek, Miran Golub, Slavko Krajnc, Srečko Lah, Danilo Lendero, Stanislav Lampič, Marjeta Likavec, Karmen Modec, Anton Panikvar, Marjan Petek, Bogdan Potočnik, Anja Rajher, Branko Valentan; občinska uprava; Damjan Napast, Zdenka Frank

**Odsotni:** Ivanka Korez, (se je upravičila), Milan Strmšek

**Vabljeni:** Alenka Korpar, SOU občin v Sp. Podravju

Robert Brkič, SOU občin v Sp. Podravju

Mojca Vtič, novinarka

Sejo je vodil gospod župan Anton Leskovar. Ta je najprej pozdravil vse prisotne na seji. Ugotovil, da se je na seji prisotnih 13 članov občinskega sveta.

Gospod župan je dal v razpravo zapisnik 26. redne seje občinskega sveta.

O zapisniku 26. redne seje občinskega sveta ni bilo razprave.

Gospod župan je predlagal, da zapisniku potrdijo.

***SKLEP:*** *Občinski svet Občine Kidričevo potrjuje zapisnik 26. redne seje občinskega sveta.*

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

Gospod župan je dal v razpravo predlog dnevnega reda, katerega so člani občinskega sveta prijeli z vabilom.

Gospod župan je člane občinskega sveta seznanil, da so danes štiri seje občinskih svetov, zato gospa Korpar, ki je razlagalka predloga 1. točke dnevnega reda, prosi, če se ta točka lahko obravnava, ko bo prišla na sejo.

Člani občinskega sveta so s predlogom soglašali.

O predlogu dnevnega reda ni bilo razprave.

Gospod župan je predlagal, da se predlagani predlog dnevnega reda sprejme.

**Dnevni red:**

1. Odlok o ustanovitvi skupne občinske uprave občin v Spodnjem Podravju, prva obravnava
2. Ocena izvajanja Občinskega programa varnosti Občine Kidričevo v letu 2017
3. Pravilnik o žepnini v Občini Kidričevo, druga obravnava
4. Odlok o turistični in promocijski taksi v Občini Kidričevo, prva obravnava
5. Sklep o delni povrnitvi stroškov volilne kampanje za lokalne volitve 2018 v Občini Kidričevo
6. Sklep o financiranju političnih strank iz proračuna Občine Kidričevo
7. Sklep o imenovanju občinske volilne komisije Občine Kidričevo
8. Sklep o podelitvi občinskih priznanj v letu 2018
9. Sklep o brezplačnem prenosu zemljišče na Občino Slovenska Bistrica
10. Sklep o pridobitvi nepremičnine, parc. št. 478/9 k.o. Župečja vas
11. Sklep o prodaji nepremičnine, parc. št. 577/8 k.o. Lovrenc na Dr. polju
12. Sklep o prodaji nepremičnine, parc. št. 1030, k.o. Pleterje
13. Sklep o pridobitvi statusa grajenega javnega dobra
14. Sklep o brezplačni uporabi poslovnega prostora na naslovu Kopališka ul. 16, Kidričevo
15. Vprašanja in pobude

Dnevni red je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 2**

Obrazložitev Ocene izvajanja Občinskega programa varnosti Občine Kidričevo v letu 2017, je podal gospod Robert Brkič. Občinski program varnosti za leto 2017 so člani občinskega sveta prejeli z vabilom. Poročilo je podal po področjih dela redarske službe, ki jo izvajajo na območju občine Kidričevo. To je področje prometne varnosti, umirjenega prometa, pobiranje iztrebkov za psi, problematika beračenje in brskanja po smeteh, sodelujejo pa tudi v drugih področjih in aktivnosti, ki se izvajajo v občini.

Gospod župan je dal Oceno izvajanja Občinskega programa varnosti Občine Kidričevo v letu 2017

v razpravo.

V razpravi so sodelovali gospod Branko Valentan, gospod Slavko Krajnc, gospod Stanislav Lampič, gospod Robert Brkič

Vprašanje je bilo glede tovornega prometa in neupoštevanja prometne signalizacije, ki prepoveduje tak promet. Predlagali so, da bi poostrili nadzor nad temi vozili vsaj dva krt na teden.

Gospod župan je zaključil razpravo in predlagal, da se predlagani predlog sklepa sprejme.

***SKLEP:*** Občinski svet Občine Kidričevo potrjuje oceno izvajanja občinskega programa varnosti Občine Kidričevo v letu 2017.

Sklep je priloga in sestavni del tega sklepa.

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 3**

Gospod župan je člane občinskega sveta seznanil, da na Pravilnik o žepnini v Občini Kidričevo ni bil vložen noben amandma.

Gospod župan je predlagal, da se pravilnik sprejme.

***SKLEP:*** Občinski svet Občine Kidričevo sprejme Pravilnik o žepnini v Občini Kidričevo.

Pravilnik je priloga in sestavni del tega sklepa.

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 4**

Obrazložitev predloga sklepa o Odloku o turistični in promocijski taksi v Občini Kidričevo, odbora za gospodarstvo je podala gospa Anja Rajher, predsednika odbora. Odbora za gospodarstvo predlagal občinskemu svetu, da se Odlok o turistični in promocijski taksi v Občini Kidričevo sprejme. Odlok je skladen z novo zakonodajo, višina turistične takse pa se prične plačevati s 1.1.2019, ko se prične plačevati tudi promocijska taksa.

Gospod župan je dal predlog odloka v razpravo.

O predlogu odloka ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme Odlok o turistični in promocijski taksi v Občini Kidričevo, v prvi obravnavi.

V skladu s 5. členom Statuta Občine Kidričevo, se Odlok o turistični in promocijski taksi v Občini Kidričevo, daje v 30 dnevno javno obravnavo. V javni obravnavi lahko sodelujejo osebe, ki imajo v občini Kidričevo stalno prebivališče.

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 5**

Gospod župan je dal v razpravo Sklep o delni povrnitvi stroškov volilne kampanje za lokalne volitve 2018 v Občin Kidričevo. Predlog sklepa so člani občinskega sveta prejeli z vabilom.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:***  Občinski svet Občine Kidričevo sprejme Sklep o delni povrnitvi stroškov volilne kampanje za lokalne volitve 2018 v Občini Kidričevo.

Sklep je priloga in sestavni del tega sklepa.

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 6**

Gospod župan je dal v razpravo predlog Sklepa o financiranju političnih strank iz proračunu Občine Kidričevo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme Sklep o financiranju političnih strank iz proračuna Občine Kidričevo.

Sklep je priloga in sestavni del tega sklepa.

Sklep je bil soglasno sprejet. Glasovalo je 13 članov občinskega sveta, kolikor jih je bilo na seji prisotnih.

**Ad. 7**

Obrazložitev predloga komisije za mandatna vprašanja, volitve in imenovanja glede imenovanja občinske volilne komisije je podal gospod Bogdan Potočnik, član komisije. Povedal je, da je komisija za mandatna vprašanja, volitve in imenovanja prejela manj predlogov za imenovanje občinske volilne komisije, kot se članov in njihovih namestnikov imenuje, zato je v skladu z veljavno zakonodajo manjkajoče namestnike članov dopolnila z zaposlenimi v občinski upravi.

Gospod župan je dal predlog Sklepa o imenovanju občinske volilne komisije v razpravo.

V razpravi so sodelovali gospod Stanislav Lampič, gospod Milan Fideršek,

Gospod Stanislav Lampič je imel pripombo na predlagani sklep, ki se nanaša na imenovanje predsednika in namestnika predsednika. Predsednik komisije nikoli ne upošteva predlogov drugih članov, ampak imajo vedno predlog predlagani s strani stranke iz katere prihaja.

Gospod Milan Fideršek je povedal, da je na komisiji bil upoštevan predlog gospoda Lampiča, da glasujejo o vsaki funkciji za imenovanje v volilno komisijo posebej. Če ne bi upoštevali predlogov za imenovanje tako, kot so predlagani, bi imeli še večji problem, saj ne bi imeni dovolj kandidatov za člane OVK.

Gospod župan je zaključil razpravo in predlagal, da se predlog Sklepa o imenovanju OVK sprejme.

***SKLEP:*** Občinski svet Občine Kidričevo sprejme Sklep o imenovanju Občinske volilne komisije Občine Kidričevo.

V občinsko volilno komisije se imenujejo:

1. Natalija Horvat Medved, Starošince 2/d, predsednik

Igor Surić, Kidričevo, Lackova ul. 5, namestnik predsednika

2. Natalija Kutnjak, Njiverce, Ul. Nikole Tesle 1, član

Igor Premužič, Njiverce, Proletarska ul. 7, namestnik člana

3. Mihael Kocbek, Kidričevo, Mladinska ul. 9, član

Ivana Pšajd, Lovrenc na Dr. polju 121/a, namestnik člana

4. Danica Dolenc, Zg. Jablane 33/a, član

Jelica Ivančič, Njiverce vas 33, namestnik člana

Sedež Občinske volilne komisije je na naslovu: Kidričevo, Kopališka ul. 14, Kidričevo

Občinska volilna komisija se imenuje za obdobje štirih let.

Ta sklep začne veljati petnajsti dan po objavi v Uradnem glasilu slovenskih občin.

Sklep je bil sprejet s 12 glasovi za in 2 glasovoma proti. Prisotnih je bilo 14 članov občinskega sveta.

**Ad. 8**

Obrazložitev predloga sklepa o podelitvi občinskih priznanj v letu 2018 je podal gospod Stanislav Lampič, predsednik komisije za priznanja in odlikovanja.

Komisija za priznanje in odlikovanje predlaga občinskemu svetu Občine Kidričevo, da se v letu 2018 podeli plaketa msgr.mag. Antonu Pačniku in Listina častni občan gospe Pavli Veler.

Obrazložitve so člani občinskega sveta prejeli z gradivom.

Gospod župan je dal predlog v razpravo.

V razpravi sta sodelovali gospod Milan Fideršek in gospod Miran Golub.

Gospod župan je zaključil razpravo in predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme, da se v letu 2018 podeli

**Plaketa občine Kidričevo** gospodu msgr.mag. Antonu Pačniku, župniku župnije Sv. družine v Kidričevem.

**Listina častni občan** gospe Pavli Veler, stanujoči Cirkovce 76.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

Glede na to, da je na sejo prišla gospa Alenka Korpar je gospod župan člane občinskega sveta seznanil, da bodo sedaj obravnavali 1 točko dnevnega reda.

**Ad. 1**

Obrazložitev Odloka o ustanovitvi skupne občinske uprave občin v Spodnjem Podravje, je podala gospa Alenka Korpar. Razlog za sprejem novega odloka je sprememba zakona o financiranju občin, ki govori tudi o vrstah nalog, ki se lahko prenesejo na Skupno občinsko upravo in o sofinanciranju teh nalog. Sofinanciranje je v višini do 55 %. Nekatere naloge se dodajajo ali pa se preimenujejo.

Gospod župan je dal predlog odloka v razpravo.

V razpravi sta sodelovala gospod Milan Fideršek in gospa Alenka Korpar,

Podana so bila vprašanje, da bi se naj formirana komisija za škodo po divjadi. Gospa Korpar je povedala, da se o tem še ni na njih nihče obrnil.

Gospod župan je zaključil razpravo in predlagal, da se predlog sklepa sprejme.

***SKLEP:*** Občinski svet Občine Kidričevo sprejme Odlok o ustanovitvi Skupne občinske uprave občin v Spodnjem Podravju, v prvi obravnavi.

V skladu s 5. členom Statuta Občine Kidričevo, se Odlok o ustanovitvi Skupne občinske uprave občin v Spodnjem Podravju, daje v 30 dnevno javno obravnavo. V javni obravnavi lahko sodelujejo osebe, ki imajo v občini Kidričevo stalno prebivališče.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 9**

Obrazložitev predloga odbora za gospodarjenje s premoženjem je podal gospod Marjan Petek, predsednik odbora. Odbor za gospodarjenje s premoženjem predlaga občinskemu svetu Občine Kidričevo, brezplačno, na podlagi pogodbe o neodplačnem prenosu zemljišča, prenese nepremičnine:

* parc. št. 441/20, k.o. (2661) Gaj, zemljišče v izmeri 480 m2;
* parc. št. 441/192, k.o. (2661) Gaj, zemljišče v izmeri 151 m2;
* parc. št. 441/156, k.o. (2661) Gaj, zemljišče v izmeri 167 m2;
* parc. št. 441/137, k.o. (2661) Gaj, zemljišče v izmeri 316 m2;
* parc. št. 677/1, k.o. (2661) Gaj, zemljišče v izmeri 5715 m2;
* parc. št. 441/416, k.o. (2661) Gaj, zemljišče v izmeri 1713 m2;

v last Občine Slovenska Bistrica, v deležu 101/1000.

Gospod župan je dal predlog v razpravo.

V razpravi sta sodelovala gospod Slavko Krajnc in gospod župan.

Gospod župan je zaključil razpravo in predlagal, da se predlagani predlog sklepa sprejme.

***SKLEP:*** Občina Kidričevo brezplačno, na podlagi pogodbe o neodplačnem prenosu zemljišča, prenese nepremičnine:

* parc. št. 441/20, k.o. (2661) Gaj, zemljišče v izmeri 480 m2;
* parc. št. 441/192, k.o. (2661) Gaj, zemljišče v izmeri 151 m2;
* parc. št. 441/156, k.o. (2661) Gaj, zemljišče v izmeri 167 m2;
* parc. št. 441/137, k.o. (2661) Gaj, zemljišče v izmeri 316 m2;
* parc. št. 677/1, k.o. (2661) Gaj, zemljišče v izmeri 5715 m2;
* parc. št. 441/416, k.o. (2661) Gaj, zemljišče v izmeri 1713 m2;

v last Občine Slovenska Bistrica, v deležu 101/1000.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 10**

Obrazložitev predloga sklepa o pridobitvi nepremičnine, parc. št. 478/9 k.o. Župečja vas, je podal gospod Marjan Petek, predsednik odbora za gospodarjenje s premoženjem Občine Kidričevo.

Odbor za premoženjem Občine Kidričevo predlaga Občinskemu svetu Občine Kidričevo, da Občina Kidričevo brezplačno, na podlagi darilne pogodbe, pridobi nepremičnino parc. št. 478/9, k.o. (426) Župečja vas, zemljišče v izmeri 382 m2, z namenom prenosa v javno dobro.

Darilna pogodba mora vsebovati zemljiškoknjižno dovolilo, da imetnika pravice prepovedi odtujitve, izrecno in nepogojno dovoljujeta, da se pri nepremičnini parc. št. 478/9, k.o. (426) Župečja vas, izvede izbris pravice prepovedi odtujitve z naslednjo vsebino:

»Na podlagi notarskega zapisa Darilne pogodbe in Pogodbe o izročitvi in razdelitvi premoženja (Izročilna pogodba) z dne 16.11.2011, opr.št.: SV 506/11 se vknjiži prepoved odtujitve in obremenitve, v korist M.S. in A.S.«.

Prav tako mora darilna pogodba vsebovati zemljiškoknjižno dovolilo, da imetnica pravice stvarnega bremena, izrecno in nepogojno dovoljuje, da se pri nepremičnini parc. št. 478/9, k.o. (426) Župečja vas, izvede izbris pravice stvarnega bremena z naslednjo vsebino:

»Vknjižba pravice stvarnega bremena v smislu točke drugič izročilne pogodbe in obenem sporazuma o odpovedi neuvedenemu dedovanju notarja Šoemna Andreja, opr. št. SV 533/13.«

Gospod župan je dal predlog sklepa v razpravo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme, da Občina Kidričevo brezplačno, na podlagi darilne pogodbe, pridobi nepremičnino parc. št. 478/9, k.o. (426) Župečja vas, zemljišče v izmeri 382 m2, z namenom prenosa v javno dobro.

Darilna pogodba mora vsebovati zemljiškoknjižno dovolilo, da imetnika pravice prepovedi odtujitve, izrecno in nepogojno dovoljujeta, da se pri nepremičnini parc. št. 478/9, k.o. (426) Župečja vas, izvede izbris pravice prepovedi odtujitve z naslednjo vsebino:

»Na podlagi notarskega zapisa Darilne pogodbe in Pogodbe o izročitvi in razdelitvi premoženja (Izročilna pogodba) z dne 16.11.2011, opr.št.: SV 506/11 se vknjiži prepoved odtujitve in obremenitve, v korist M.S. in A.S.«.

Prav tako mora darilna pogodba vsebovati zemljiškoknjižno dovolilo, da imetnica pravice stvarnega bremena, izrecno in nepogojno dovoljuje, da se pri nepremičnini parc. št. 478/9, k.o. (426) Župečja vas, izvede izbris pravice stvarnega bremena z naslednjo vsebino:

»Vknjižba pravice stvarnega bremena v smislu točke drugič izročilne pogodbe in obenem sporazuma o odpovedi neuvedenemu dedovanju notarja Šoemna Andreja, opr. št. SV 533/13.«

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 11**

Obrazložitev predloga sklepa je podal gospod Marjan Petek, predsednik odbora za gospodarjenje s premoženjem Občine Kidričevo.

Odbor za gospodarjenje s premoženjem občine Kidričevo, predlaga Občinskemu svetu Občine Kidričevo, da Občina Kidričevo proda nepremičnino parc. št. 577/8, k.o. (425) Lovrenc na Dr. polju, zemljišče v izmeri 75414 m2, do deleža 23/700, in sicer na podlagi neposredne pogodbe, za kupnino v višini 4.955,78 EUR, to je 2 EUR/m2.

Kupec bo kupnino poravnal v roku 8 dni od izstavitve računa na TRR Občine Kidričevo.

Gospod župan je dal predlog sklepa v razpravo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme da Občina Kidričevo proda nepremičnino parc. št. 577/8, k.o. (425) Lovrenc na Dr. polju, zemljišče v izmeri 75414 m2, do deleža 23/700, in sicer na podlagi neposredne pogodbe, za kupnino v višini 4.955,78 EUR, to je 2 EUR/m2.

Kupec bo kupnino poravnal v roku 8 dni od izstavitve računa na TRR Občine Kidričevo.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 12**

Obrazložitev predloga sklepa je podal gospod Marjan Petek, predsednik odbora za gospodarjenje s premoženjem Občine Kidričevo.

Odbor za gospodarjenje s premoženjem predlaga Občinskemu svetu Občine Kidričevo, da Občina Kidričevo proda nepremičnino parc. št. 1030, k.o. (427) Pleterje, zemljišče v izmeri 10515 m2, do deleža 97/100, in sicer na podlagi neposredne pogodbe, za kupnino v višini 20.399,10 EUR, to je 2 EUR/m2.

Kupec bo kupnino poravnal v roku 8 dni od izstavitve računa na TRR Občine Kidričevo.

Gospod župan je dal predlog sklepa v razpravo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme, da Občina Kidričevo proda nepremičnino parc. št. 1030, k.o. (427) Pleterje, zemljišče v izmeri 10515 m2, do deleža 97/100, in sicer na podlagi neposredne pogodbe, za kupnino v višini 20.399,10 EUR, to je 2 EUR/m2.

Kupec bo kupnino poravnal v roku 8 dni od izstavitve računa na TRR Občine Kidričevo.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 13**

Obrazložitev predloga sklepa je podal gospod Marjan Petek, predsednik odbora za gospodarjenje s premoženjem Občine Kidričevo. Odbor za gospodarjenje s premoženjem predlaga Občinskemu svetu Občine Kidričevo, da Občinski svet Občine Kidričevo sprejme predlog Sklepa o pridobitvi statusa grajenega javnega dobra parc. št. 878/2 k.o. Šikole, zemljišče v izmeri 2371 m2.

Nepremičnina iz prvega odstavka tega sklepa postane last Občine Kidričevo, matična številka: 5883709, Kopališka ulica 14, 2325 Kidričevo, pri kateri se zaznamuje grajeno javno dobro.

Ta sklep začne veljati naslednji dan po objavi v Uradnem glasilu slovenskih občin. Po uveljavitvi tega sklepa izda občinska uprava Občine Kidričevo po uradni dolžnosti ugotovitveno odločbo o pridobitvi statusa grajenega javnega dobra v lasti Občine Kidričevo, ki se pošlje Okrajnemu sodišču na Ptuju.

Gospod župan je dal predlog sklepa v razpravo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme Sklep o pridobitvi statusa grajenega javnega dobra, parc. št. 878/2 k.o. Šikole, zemljišče v izmeri 2371 m2.

Sklep je priloga in sestavni del tega sklepa.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 14**

Obrazložitev predloga sklepa je podal gospod Marjan Petek, predsednik odbora za gospodarjenje s premoženjem Občine Kidričevo.

Odbor za gospodarjenje s premoženjem Občine Kidričevo predlaga Občinskemu svetu Občine Kidričevo, da

1. Občinski svet Občine Kidričevo soglaša z brezplačno uporabo poslovnega prostora, ki se nahaja za pisarno Krajevnega urada Kidričevo, na naslovu Kopališka ulica 16, 2325 Kidričevo, v površini 12,00 m2, uporabniku Policijska uprava Maribor, Maistrova ulica 2, 2001 Maribor.

2. Poslovni prostor iz prejšnjega člena se uporabniku, ki je oseba javnega prava in prostor potrebuje za opravljanje javnih nalog, daje v brezplačno uporabo za obdobje petih let.

3. S tem sklepom se razveljavi sklep, št. 3528-3/2017 z dne 24.10.2017, ki ga je Občinski svet Občine Kidričevo sprejel na svoji 23. redni seji, dne 19.10.2017.

4.Ta sklep začne veljati z dnem sprejema na občinskem svetu in se objavi v Uradnem glasilu slovenskih občin.

Gospod župan je dal predlog sklepa v razpravo.

O predlogu sklepa ni bilo razprave.

Gospod župan je predlagal, da se predlagani predlog sklepa sprejme.

***SKLEP:*** Občinski svet Občine Kidričevo sprejme sklep o brezplačni uporabi poslovnega prostora, ki se nahaja na naslovu Kidričevo, Kopališka ul. 16, uporabniku Policijska uprava Maribor.

Sklep je priloga in sestavni del tega zapisnika.

Sklep je bil soglasno sprejet. Glasovalo je 14 članov občinskega sveta, kolikor jih je bilo na seji prisotnih.

**Ad. 15**

Gospod župan je člane občinskega sveta seznanil, da bo naslednja seja občinskega sveta predvidoma 5.7.2018, še prej pa bo slavnostna seja, in sicer 24.6.2018.

Gospod Damjan Napast je podal poročilo o investicijah v Občini Kidričevo.

Gospod Slavko Krajnc je predlagal, da bi v bodoče, ko se bo planirala čistilna akcija, le ta uskladila z morebitnimi drugimi dogodki. Letos je bila ta planirana na isti dan, kot je bilo praznovanje Osnovne šole Kidričevo in je zaradi tega bila udeležba nizka.

Drugo, ali je občina pristopila k podpisu pogodbe obrambe proti toči.

Tretje, glede na to, da smo se že pogovarjali p novi celostno podobo plakatnih mest ob dejstvu, da se približujejo volitve ga zanima, ali je celostna pogodba narejena in kako je z realizacijo novih plakatnih mest.

Četrtič, predlagal je, da se pristopi h košnji trave ob cestah.

Gospod Branko Valentan: je vprašal ali je bila občina obveščena s strani Ministrstva za obrambo, da se bo ponovno pričelo s streljanjem na strelišču v Apačah.

Drugo Predlagal je, da Ministrstvo za obrambo sofinanciranja preplastitev ceste v Apačah, saj jo tudi souporablja.

Tretje, upravljavca državnih cest se naj obvesti, da pristopi h košnji trave.

Gospod Danilo Lendero je opozoril, da se je začel okoli kanalizacijskih jaškov odpirat asfalt.

Gospa Anja Rajher je podala pobudo, da bi se podhod v Kidričevem uredi tako, da bi se odstranili grafiti. Prav tako je z grafiti pobarvana fasada športne dvorane. Pregledajo pa se naj tudi drugi javni objekti, in se grafiti odstranijo.

Gospod Srečko Lah je vprašal, ali je občinska uprava poslala pripombo glede namene zapiranja pogodbene pošte v Cirkovcah in ali je prejela kakšen odgovor. Bliža se namreč 1.6., ko bi naj pogodbeno pošto v Cirkovcah ukinili.

Drugo, zanima ga tudi glede sanacije muzeja v Starošincah.

Gospod Milan Strmšek je povedal, da je prosil, da bi se za eno uro seja preložila, saj je pokojni bil član tega občinskega sveta v prejšnjem mandatu, pa za to ni bilo posluha.

Drugo. Že na nekaj sejah je povedal, da je v Šikolah na zemljišču KZ Sloga odprtina in prosi, da se to asfaltira.

Pripombe je imel tudi na račun košnje bankin. Na tem področju ne bi smeli varčevat. Razsipniški pa smo z izgradnjo vodovoda v novem rekreacijskem centru.

Gospod Slavko Krajnc je predlagal, da se od Mercatorja do Taluma uredi kolesarska pot, s talnimi označbami in prometno signalizacijo.

Seja je bila zaključena ob 18,15 uri

Zdenka Frank; Anton Leskovar;

zapisnik sestavila župan

Občine Kidričevo